b'\n_START_ARTICLE_\nSpomenik herojem, Windhoek\n_START_SECTION_\nGradnja\n_START_PARAGRAPH_\nTako kot novo predsedni\xc5\xa1ko pala\xc4\x8do v Auasblicku, Voja\xc5\xa1ki muzej Okahandja in Spominski muzej neodvisnosti je spomenik gradilo severnokorejsko podjetje Mansudae Overseas Projects. To je bila izrecna \xc5\xbeelja vlade. Ni bilo javnega razpisa. Kot mnogi projekti v Namibiji je tudi ta povzro\xc4\x8dil polemiko med prebivalstvom._NEWLINE_Od za\xc4\x8detka leta 2005 je \xc4\x8dasopis The Namibian poro\xc4\x8dal o te\xc5\xbeavah pri gradnji spomenika.\n_START_SECTION_\nOdprtje\n_START_PARAGRAPH_\nSpomenik herojem je 26. avgusta 2002 po gradnji, ki je trajala 13 mesecev, odkril ustanovni predsednik Namibije Sam Nujoma z besedami: "Kri vseh na\xc5\xa1ih sinov in h\xc4\x8dera Namibije zaliva drevo na\xc5\xa1e svobode in bo vedno v spominu sedanjih in prihodnjih generacij Republike Namibije" (The blood of all these sons and daughters of Namibia watered the tree of our liberty and will always be remembered by present and future generations of the Republic of Namibia)._NEWLINE_Sam Nujoma je poudaril, da je to spomenik vseh Namibijcev ne glede na raso ali vero vsem Namibijcem, ki so se borili za svobodo.\n_START_SECTION_\nPolemika o gradnji\n_START_PARAGRAPH_\nPodjetje iz Severne Koreje je dobilo 60 milijonov namibijskih dolarjev vredno pogodbo za gradnjo 2,96 km\xc2\xb2 velikega spomenika. Pogodba je bila sklenjena brez kakr\xc5\xa1nega koli razpisnega postopka in na koncu so se stro\xc5\xa1ki gradnje podvojili. Nepregledna pogodba za tujo delovno silo je bila kritizirana v mese\xc4\x8dni reviji Insight Namibia in razgla\xc5\xa1ena za koruptivno. _NEWLINE_Spomenik je bil opisan kot "po\xc5\xa1asten" in njegova postavitev ka\xc5\xbee "na pomanjkanje afri\xc5\xa1ke samozavesti". Kip neznanega vojaka spominja na fizi\xc4\x8dne zna\xc4\x8dilnosti Sama Nujoma, ustanovnega predsednika in pobudnika vstaje v Namibiji._NEWLINE_Maja 2005 je poro\xc4\x8dilo \xc4\x8dasopisa The Namibien opozorilo, da Spomenik herojev \xc5\xbee "ka\xc5\xbee znake propadanja". Bronasti kip vojaka je bil po\xc5\xa1kodovan zaradi podstavka, na katerem je stal. Nekatere zlate \xc4\x8drke napisa na podstavku so bile po\xc5\xa1kodovane ali manjkajo, to so \xc4\x8drke, narejene "iz cementu podobne snovi, pobarvane zlato, in nato prilepljene na podstavek".'